text: To børn uden for livsfare efter ulykke 
  21 december 2010 kl. 10.54
  To søskende på 7 og 14 år er nu uden for livsfare efter en alvorlig trafikulykke mandag ved Ølsted, hvor to biler stødte frontalt ind i hinanden.
   
  Ved ulykken i går mandag middag var de to søskende på 7 og 14 år sammen med deres mor i en bil, som stødte frontalt ind i en modkørende på landevejen ved Ølsted mellem Horsens og Hedensted.
  De to børn meldtes i første omgang livsfare, men er nu i bedring efter lægernes indsats, oplyser Sydøstjyllands Politi.
  